Елин Пелин
Пролетен празник

chitanka.info

Колко цветя, колко радост

ни донесе месец май —

всичко се е обновило

от един до други край!

И нивята изкласили

се люлеят и шумят —

земеделеца здрависват,

обещават благодат.

Рози алени и бели

във градините цъфтят;

и ти радват те очите,

и душата ти красят.

Празник хубав, празник весел

пролетта ни нареди —

украсете си, дечица,

с рози вашите гърди!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.